Kantri
Country muzika, koja se još naziva i country & western muzika, jest sjevernoamerički muzički žanr, koji je nastao početkom 20. vijeka iz tradicionalnih elemenata narodne muzike evropskih doseljenika - posebno Iraca i Engleza. Korijene ima u folklornoj muzici juga SAD-a, vrlo jednostavne forme mahom praćene samo gitarom i violinom. S vremenom je pod uticajem ostalih muzičkih žanrova (naročito bluesa) nastala današnja country muzika. Prvi snimljeni vokal na gramofonskoj ploči u junu 1923. godine bio je od Fiddlinga Johna Carsona, autentičnog pjevača countryja i bluesa, koji je i najčešće sam sebe pratio s violinom i gitarom.